Kristín Júlla Kristjánsdóttir förðunarmeistari hefur verið tilnefnd til Robert verðlaunanna , verðlaunaafhendingu Dönsku kvikmyndaakademíunnar , fyrir besta gervi / förðun í hinni dönsku / íslensku kvikmynd Goðheimar eftir Fenar Ahmad . Kristín er tilnefnd ásamt Salla Yli-Luopa og verðlaunaafhendingin fer fram þann 26. janúar næstkomandi . Þetta kemur fram á vef Kvikmyndamiðstöðvar og þar segir einnig : Goðheimar er tilnefnd til alls 5 Robert verðlauna . Til viðbótar við gervi / förðun ársins er hún tilnefnd sem barna og unglingamynd ársins , fyrir kvikmyndatöku ársins , leikmynd ársins og tæknibrellur ársins . Myndin var frumsýnd hér á landi með íslensku tali í október á síðasta ári , en Grímar Jónsson hjá Netop films er meðframleiðandi myndarinnar .